Paladijo Veneto vilos

Paladijo Veneto vilos (arba Paladijaus Veneto vilos, Paladijietiškos Veneto vilos) – grupė provincijos vilų, sukurtų Veneto regione Italijoje XVI a. architekto Andrea Palladio ir esančių UNESCO Pasaulio paveldo sąrašo objekto Nr. 712 „Vičencos miestas ir Paladijo Veneto vilos“ dalimi. 

 Apie Paladijaus Veneto vilas 

UNESCO Pasaulio paveldo objektas buvo sudarytas 1994 m. siekiant išsaugoti vieno reikšmingiausių Vakarų kultūros architektų Andrea Palladio kūrybinį palikimą ir iš pražių vadinosi „Vičenca - Paladijaus miestas“. Jame buvo įtrauktas Vičencos miestas su 23 Andrea Palladio pastatais ir keletas vilų Vičencos apylinkėse. Tačiau, pastebėjus, kad didelė dalis Paladijaus kūrinių nepatenka į objektą, jis 1996 m. buvo praplėstas įtraukiant likusias Paladijaus vilas Veneto regione ir dabar jame yra 24 tokios vilos. Kai kurių vilų autorystė ginčytina, jos priskirtos dėl bendro panašumo su Paladijo vilomis. Trissino vilą apie 1535 m. projektavo Gian Giorgio Trissino. Joje dirbo Andrea Palladio dar karjeros pradžioje. Kiek jis prisidėjo prie vilos dizaino, nežinoma. Villa Piovene, pastatyta apie 1542-44 m., yra keli šimtai metrų nuo Villa Godi (1537-42), pirmosios autorinės Paladijo vilos, tačiau linkstama manyti, kad Villa Piovene projekto autorius greičiausiai nebuvo pats Andrea Palladio.

Paladijaus vilos ženkliai skiriasi nuo jo statinių Vičencos ir Venecijos miestuose. Vilų paskirtis dažniausiai būdavo stambaus žemės ūkio vieneto centras. Paprastai vilą supdavo tvora, į vilos kompleksą įeidavo centrinis pastatas ir daugybė mažų ūkinių pastatų. Vilų sparnai būdavo skirti aptarnaujančiam personalui gyventi ir darbo reikmėms, bei derliui sandėliuoti. Dažniausiai vila būdavo statoma prie upės, upelio, kad juo būtų galima patogiai plukdyti derlių į miestą. Prie vilos paprastai įrengtas parkas ar sodas. 

Tarp Paladijaus vilų žymiausia yra Vila Rotonda - pastatas įkvėpęs daugybę imitacijų Vakarų architektūroje. Foskari vila yra viena tų vilų, kurios nebuvo aiškiai koncentruotos į žemdirbystės ūkio centrą, o yra labiau panaši į aristokratų užmiesčio namą. Barbaro vila įkūnija klasikinę Paladijaus architektūrinę 5 vienetų kompoziciją - centrinis pastatas, o iš šonų 2 einantys sparnai jungia jį su 2 flygeliais. Barbaro vila dar garsi Paolo Veronezės freskomis. Kai kurios Venecijos aristokratų šeimos, Trisino ir Pizanių, turėjo po 2 Paladijaus vilas.

 Vilų sąrašas 

 Šąrašo. Nr. Vilos pavadinimas (italų k.) Koordinatės Provincija Vilos vaizdas 712-002 Villa Trissino  Vičencos 160px 712-003 Villa Gazzotti Grimani  Vičencos 160px 712-004 Villa Capra arba Villa Almerico Capra arba La Rotonda  Vičencos 160px 712-005 Villa Angarano  Vičencos 160px 712-006 Villa Caldogno  Vičencos 160px 712-007 Villa Chiericati  Vičencos 160px 712-008 Villa Forni Cerato  Vičencos 160px 712-009 Villa Godi  Vičencos 160px 712-010 Villa Pisani (Bagnolo di Lonigo)  Vičencos 160px 712-011 Villa Poiana  Vičencos 160px 712-012 Villa Saraceno  Vičencos 160px 712-013 Villa Thiene  Vičencos 160px 712-014 Villa Trissino (Meledo di Sarego)  Vičencos 160px 712-015 Villa Valmarana (Lisiera)  Vičencos 160px 712-016 Villa Valmarana (Vigardolo)  Vičencos 160px 712-017 Villa Badoer, La Badoera  Rovigo 160px 712-018 Villa Barbaro  Trevizo 160px 712-019 Villa Emo  Trevizo 160px 712-020 Villa Zeno  Trevizo 160px 712-021 Villa Foscari, La Malcontenta  Venecijos 160px 712-022 Villa Pisani (Montagnana)  Padujos 160px 712-023 Villa Cornaro  Padujos 160px 712-024 Villa Serego  Veronos 160px 712-025 Villa Piovene  Vičencos 160px

 Nuorodos 

 Paladijaus architektūros centras
 visitpalladio.com